
Al  reputat  industrial  y  distingit  escriptor 

en  Pau  Rodà  y  Amigo 


Com  a  proba  de  l'amistat  y  parentesch  que'ns 
uneix,  y  també  com  a  figura  notable  en  la 
indústria  de  teixits,  l'hi  dedico  aquei  petit 
trevall,  que  encar  que  resulta  ben  poca  cosa 
devant  de  sas  moltas  cualitats,  no  per  això 
dech  deixar  de  demoslrarli  una  vegada  més, 
lo  molt  que  V admira  y  V aprecia  aquet  son 
cosí. 

REPARTIMENT 

Senyoret 

»  Àgueda  Puigcerver 
S>\  Rafel  Ferndnde\ 

»  Enrich  Marsal 

»  Emili  T.  Roig 

Aquesta  obra  es  propietat  de  son  autor 
y  ningú  podrà  reimprimirla  sense  el  seu 
permís. 

Els  únichs  encarregats  pera  cobrar  los 
drets  de  representació  es  la  «Sociedad  de 
Autores  Espanoles»,  ahont  deuran  diri- 
girse  tots  los  que  vulgan  representaria. 

Queda  fet  lo  dipòsit  que  marca  la  lley. 


ACTE  ÜNICH 


Interior  de  una  botiga  de  sabaté,  taulell  de  vendre  a  la 
esquerra,  colocat  formant  àngul,  entrada  foro  al  carrer, 
cual  fondo  simularà  aquet;  darrera'l  taulell  varios  pres- 
tatjes  ab  capsas'y  sabatas  fetas,  a  la  dreta  colocat  a  la  de- 
coració de  la  porta  de  entrada,  la  porta  del  aparadó  que 
donarà  al  carrer,  ab  quin  cristall  transparentarà  ab  el 
de  la  part  del  carrer  permetentse  veure  al  mateix  temps 
las  sabatas  y  demés  colocat  al  aparador;  tot  aixó  encar 
que  ofuscat  s'ha  de  veure  a  fi  de  donar  a  entendre  que 
aquest  cristall  es  lo  practicable  al  aparadó;  alguns  tam- 
borets, cadiras  y  peus  per  emprobar  sabatas,  tot  ben  dis- 
tribuit. 

Dreta  y  esquerra  la  del  actor. 


ESCENA  PRIMERA 

QUIMET 

(Espolsant  y  netejant  ab  lo  plumero  ja  las  cadiras, 

los  prestaijes,  elc:  canta  una  canso  popular.) 
Quim.  Cantant  las  moscas  s'esquivan 

jMalvinatje  el  mon  dolent! 

quina  galvana  que  corra 

de  bon  matí. 

(Al  públich)  Que  hi  farem, 

si  hauria  servit  per  príncep 
y  per  desgracia,  vaig  neixe 
entre  mitj  de  drapots  vells 


s 


Si  jo  hagués  sigut  un  compte 
si  jo  n'hagués  nascut  rey, 
a  horas  d'ara  es  parlaria 
d'en  Quimet  Pallofre  y  Tey. 
Estich  sempre  de  desgracia 
fins  la  qu'estimo  no'm  vol, 
com  soch  pobre  may  me  mira 
es  aixó  el  meu  desconsol. 

Puig  perquè  n'es  la  Enriqueta 
la  que'm  te  a  mi  enamorat 
si  senyors;  la  senyoreta 
y  no  vull  fer  mes  el  teta 
ahont  hauríam  arribat. 


( Apercibint  a  la  Enriqueta  que  ve  -per  la  porta 
querra  primer  terme). 

jAy,  ay,  ay!  la  senyoreta 

( per  la  boca ) 


Aguantin  per  Deu  la  brida 
perquè  el  genit  molt  li  apreta 
no  fos  cas  que'm  fes  la  treta 
despatxantme  desseguida. 


Dits  y  Enriqueta  (Que  surt  porta  esquerra 
primer  terme) 


ESCENA  II 


Enriq. 


(surtint) 


Quimet. 


Quim. 
Enriq. 


Digui  senyoreta 
<;Que  no  ha  vingut  algun  pollo 
avuy  demanant  per  mí? 

Quim  No  senyora,  mes...  dich  sí: 

(apart)    Que  dimoni  m'empatollo) 
(alt)    Sí:  m'ha  donat  la  tarjeta 
y  dintre  poca  estoneta 
diu  que  tornarà  a  se  aquí. 

Enriq.  <jA  véurela  donchs? 

Quim.  Aquí  es.  (donantli) 

Enriq.  Just  y  cabal  m'hopensaba  (llegintla) 

Qi  im.  Si,  en  Juanito  Pallarès 

Énriq.  Donchs  <:y  per  qué  sabent  qus  és 

el  recado  no'm  portaba? 

Quim.  Com  qu'hi  havia  sa  mamà 

a  l'hora  qu'ell  ha  vingut 
no  podia  ferlo  entrà 
sent  Vencuentro  convingut 

Enriq.  Ah  bueno,  està  molt  ben  fet; 

^PíO  ell  ha  dit  que  tornaria? 

Quim.  Ja  veurà;  com  l'hi  explicat 

que  sa  mamà  sortiria, 
segons  càlculs  tornaria 
per  la  tarde  cap  a!  tart, 
ell  m'ha  dit;  donchs  bueno,  entès 
sent  aixís  ja  tornaré 
dintre  una  hora  tot  lo  més 

Enriq.  Y  quin  jove  mes  complert 

sempre  ha  estat  així  en  Juanito. 

Quim.  (Apart  ) 

Yaixó  que  no'm  xoca  un  pito 
y  em  fa  l'efecte  el  llorito 
com  que  la  bola  tingués. 
Enriq  En  quedar  bé  sempre  para 

es  un  jove  molt  atent. 

Quim.  i  Ja  ho  crech,  la  flo  del  jovent 

no  li  enmascarés  la  cara. 

Enriq.  N'es  un  jove  pro  molt  viu 

Quim.  Cert,  un  jovè... 

Enriq.  Un  argent  viu 

puig  que  may  de  moures  para. 

Quim.  Bueno,  donchs;  com  vostè  diu 

un  argent  viu,  fi  de  cara, 
tendre  com  la  flo  d'istiu, 
que  en  parlar  fi  no  repara, 
y  tant,  y  tant  m'aclapara 
que  may  puch  sabé  '1  que  diu. 

Enriq.  Sempre  sab  exagerà 

las  cualitats  d'en  Juanito 

Quim.  Y  ^per  qué  s'ha  de  enfadà? 

total,  per  dirli  llorito. 

Enriq  Ja'm  sembla,  com  si  ho  vegés 

que  quan  vingui  la  mamà 
vostè  tot  ho  xerrarà. 

Quim.  Bueno  donchs;  no  diré  res,  - 

m'estaré  sempre  callat. 

Enriq.  Ojalà  que  aixís  ho  fes, 

no  m'hauria  disgustat. 

Quim  No  posar  may  més  la  pata 

li  prometo  de  tot  cor 
que  la  seva  mamà  em  mata, 
bueno,  donchs;  diré  millor. 

Enriq.  Sent  aixís,  vaig  descansada 

si  be  l'encàrrech  compleix. 

Quim  Tindré  la  boca  tancada, 

(Apart) 
dimontri  si  que  ni  ha  un  feix. 


Y  si  acàs  torna  a  \ení 
aquet  senyoret,  Renten? 
li  diu  que  s'esperi  aquí 
que  torno  dintre  un  moment. 
Moit  rebé  està  tot  entès 
A  veure  donchs,  si  fa  el  maula, 
No  diré  ni  una  paraula. 
(sen  va  /oro  carré) 
Qu'ho  possi  bé. 
(ab  parsimònia) 
Fins  a  després. 

ESCENA  III 

QUIMET. 

(Alpúblich) 

Qué  Ja  l'han  vista  y  qué  tal? 
que'ls  hi  sembla  aquesta  ríoya, 
no  es  vritat  que  no  va  mal, 
no  es  viitat  que's  una  joya 
a  qui  es  porta  voluntat? 

No  es  vritat  que  tinch  rahó 
d'estar  d'aquesta  manera, 
si  lo  meu  cor  no  te  espera 
com  li  faig  compendre  jo 
que  la  noya  no  es  per  mi 
per  ser  pobra  de  naixensa 
y  que  ab  aquet  ximplet  pensa 
que  es  un  trós  de  llesamí? 

Cualsevol  es  pensaria 
que  n'es  figura  excelent 

jíugiu,  la  fio  del  jovent! 

ni  per  fardo  serviria 

Y  ab  lo  modo  de  parla 

que  m'en  sembla  un  xitxarelo, 

tinch  ganas  de  preguntà: 

(escarnint) 
— Senyoret  vol  un  a  rmel·lo? 
Ay  amor  que  así  me  matas 
y  me  robas  la  alegria... 
segons  deyal'altre  dia 
no  se  qui  era,  jun  papanatas! 
Jo  mateix  pot  di  el  meu  cor, 
malvinatje  lassibatas 
y  cjui  va  inventà  l'amor. 
Perquè  si  no  fos  dependent 
d'aquesta  Zapatería, 
jo  no  la  coneixeria 
ni  la  gana  perdería 
ni  el  coló  com  vaig  perdent. 


ESCENA  IV 

Dit  y  Senyoret. 

Seny.  (Entrant  Joro  y  Uayentse  el  barret) 

Deu  lo  guart: 
Quim.  tQu&  s'ofería? 

Seny.  Un  servidó  ve  ha  buscà 

las  botas  que  vaig  deixà 

per  adobà  l'altre  dia. 
Quim.  Y  la  gràcia  de  vostè  es?... 

Seny.  Tocà  molt  sovint  lo  piano 

y  ferho  tot  al  revés. 

Quim.  Malvinatje,  pro  quin  mano, 

no  home,  vostè  com  se  diu. 
Seny.  jAh  el  meu  nom  em  preguntaba! 

ves  que  bèstia,  no  hi  pensaba, 
Joseph  Pella  y  Codorniu. 
Quim.  Que  eran  solas  y  talons? 

Seny.  Si  senyor. 

Quim.  Bueno,  molt  bé, 

mirarem  tots  los  recóns 
a  veyàm  si  ho  trovaré, 
(buscantlas  y  dondntlas'hi  després) 
Equelicud  aquí  las  té. 
Seny.  (prenentlas) 

Que,  donchs  j'han  quedat  ben  fetas 
Quim.  Em  sembla  qu'han  quedat  netas 

més  novas  ja  no  pot  sè. 
Seny.  ( po>antse  el  barret  y  dirigintse  al  pú- 
blich  ab  una  sabtta  a  cada  ma) 
Ab  las  solas  y  talons 
y  aquet  vestit  que  es  del  pare, 
demà  conquisto  a  la  Sara 
seré  l'heroe  dels  salons 

(a  Quimet) 
EI  preu  de  las  mitjas  solas? 
Quim.  Cinch  pessetas  lo  mes  just. 

Seny.  Fugi  d'aqui  quinas  bolas, 

que's  pensa  que  perdo  el  gust 
de  pagarli  cinch  pessetas, 
tres  si  vol  n'hi  donaré. 
Quim.  En  tenint  las  feynas  fetas 

no  podém  rebaixar  res 
Seny.  Que  potsé  preu  fixo  ten  ;n? 


Quim.  Preu  fixo,  si,  fins  l'extrém. 

Seny.  Vaja,  vaja  com  ho  entenen 

preu  fixo  enganyant  la  gent. 

( tornantli  las  sabatas) 
Tingui  y  em  guarda  el  calsat, 
y  mes  tart  ja  tornaré 
que  la  mamà  m'ha  donat 
las  tres  pessetas    (ho  conta) 
Contat 

no  falta  ni  sobre  res. 
Quim.  Las  dos  pessetas  no  té? 

Seny.  En  porto  el  compte  justet. 

Quim.  Bueno  donchs: 

Seny.  Que  ho  passi  be   fsen  va  foro) 

Quim.  Alanta,  {Quin  senyoret! 

ESCENA  V 

QUIMET 

Quim.  Y  que  corran  avuy  dia 

uns  senyorets  que  ya,  ya, 
molt  ben  vestits  qui  ho  diria. 
Que  no  tenen  per  menjà 
jMare  de  Deu  quins  misteris! 

•  la  societat  com  està!... 

be  deixemli  aquí  els  enderis 
que  si  vol  ji  tornarà. 

(deixa  las  sabatas  sobre' l  taulell) 

Tornant  y  seguint  la  beta 
no  els  hi  dit  pas  lo  mes  bó, 


qu'en  festeja  a  la  Enriqueta 
encare  un  altre  senyó. 
Don  Claudi  jQuin  passarell! 
que  en  tot  lo  que  diu  may  toca, 
no  te  ni  tripa  ni  moca, 
m'entenen,  es  un  gat  vell. 
( Apercibint  a  Juanito  pet  Joro  carré) 
jVaja,  jVl  tenim  aquí, 
quin  carquinyoli  està  fet 
estudiant  lo  que  ha  de  dí 
de  segú  ve  aquí  de  dret. 

ESCENA  VI 

Dit  y  Juanito. 

(Aquest  últim,  vestit  distiu  a  la  última  moda  exage- 
rada, coll  alt,  barret  de  palla,  pantalons  blanchs 
y  bastó  prim,  molt  vellugadís  ab  veu  y  caràcter 
ajeminat). 

(Jard  roda  el  bastó  de  tant  en  tant) 


Juan. 

( desde  la  portà) 

Ja  soch  aquí,  Deu  lo  guart 

Quim. 

Y  jo  que  molt  me'n  alegro, 

em  sembla  que  haurà  fet  tart. 

Juan. 

(entrant) 

La  senyoreta  qu'es  fora? 

Quim. 

Ha  sortit  fa  sols  un  quart 

y  m'ha  dit  que  si  venia 

esperés  aqui  assentat. 

Juan. 

Bueno,  m'asentaré,  pro     (ho  Ja) 

aixó  no  es  lo  que  fa  el  cas 

j  i  hi  vingut  una  vegada, 

y  no  estich  per  bobejar. 
Quim.  Be  veurà  no  m'amohini, 

no  estich  per  romansejar. 

y  vostè  te  moltas  ganas 

de  renyí  sempre  ab  lo  gat. 
Juan.        ( aixecantse)  {recitat  ab  molt  mohiment) 
Si  vostè  a  n'aquí  sentís  (cor) 

aqui  al  cor  aquet  tiip  trap 

no  diria  lo  que  diu, 

no  em  faria  enrabiar 

ni  em  faria  perdre  el  temps 

ni  em  criticaria  may. 
Sentiria  aqui  en  lo  cor 

lo  que  no  hauria  sentit  may 

una  veu  fonda  que  diu: 

l'idili  d'enamorats: 

«Acostat  mes  amor  meu 

et  vull  mes  al  meu  costat, 

y  com  deya  Jesucrist 

creced  y  ?nultiplicaos, 

ab  l'amor  que  dos  es  tinguin 

es  te  la  suma  total. 

La  esencia  qu'es  de  l'amor, 

l'esbrabament  del  mortal 

un  àngel  que  ve  del  cel 

ple  de  flors  y  coronat, 

un  bateig,  molta  alegria, 

un  infant  més  que's  fa  grant, 

y  l'amor  torna  a  reneixe 

dintre  el  cor  enamorat. 

Tornant  a  cumplir  la  màxima 


d'aquella  frase  formal 
que  va  dirne  jesucrist 
creced  y  multiplicaos 
granota  ficada  al  cobe 
y  torném  a  comensar. 

( Aquesta  relació  serd  Jeia  depressa  y  ab  molt  mo 
himent,  de  modo  que  al  final  queda  assentat  molt 
abatut). 

Quim  .  ( crusantse  de  brasos ) 

Fins  m'ha  deixat  esbarat 
ab  aquet  sermó  "tan  gran 
es  llàstima  que  no  estudihi 
al  menos  per  magistrat. 

Juan.  Jo  se  que  està  enamorat 

de  la  meva  Enriqueta 
pro  se'ls  tindrà  d'espinyà. 
(jent  l'acció  ab  lo  puny) 

Quim.  Vostè  vol  ferme  la  guitza 

y  lo  que  diu  no  sap  pas. 

Juan.  (lo  mateix  qu'el  primer  vers) 

Perquè  ha  de  sabé  y  entendre 
que  jo  sols  l'hi  conquistat, 
perquè  tinch  molta  tranota 
ab  lo  que'n  dihuen  del  am 

Era  un  dia  que  plovia 
ab  un  vent  fort  de  llevant 
y  anava  jo  ab  lo  parayguas 
ben  estès  de  cap  a  cap. 
quan  em  giro  y  veig  un  àngel. 
jPro  quin  àngel...!  Deu  ho  sab.  . 


sense  entendrem  de  chiquitas 
ni  si  plovia  a  barrals, 
apa  nov  que  aixó  es  carn  fresca 
y  el  cor  demana  mes  carn. 
Con  el  sombrero  calado 
y  el  paray^uas  a  la  ma... 
quedém  entesos  y  entesos 
pro  que  delicia  l'aymar. 
Y  ara  veu  vostè  si  tinch 
motius  jo  per  estimar, 
a  la  Enriqueta  y  a  tantas 
com  jo  vulga  conquistar. 
Donchs  aixís  vostè  es  Tenorio 
d'aquells  que  fan  per  tots  Sants. 
Deixis  ja  de  tants  bolados 
y  aném  a  lo  que  fa*]  cas. 
la  Enriqueta  ahont  se  troba? 
Com  vol  que  ho  digui,  caram. 

(ab  enjado) 
Vull  parlà  ab  la  senyoreta 
o  sinó  es  recordarà 
de  que  jo  soch  en  Juanito. 
Bueno,  bueno,  ja  v.urà 
esperi  a  la  senyoreta, 
si  te  po  de  ferne  tart 
que  jo  ya  per  no  sentirlo 
cap  allí  dintre  m'en  vaig, 
y  si  algú  y  demana, 
ja  sab  ahoni  soch,  pot  cridar. 

( sen  va  porta  lateral  esquerra ) 


ESCENA  VII 


JüANITO. 

Vaya,  vaya  el  mon  dolent 
ni  qu'ell  sol  fos  en  Sagasta, 
quinas  açallas  que  gasta 
de  bon  matí  el  dependent. 
Vaya  un  modo  d'insultà 
y  bona  l'hauríam  feta 
que  no  pogués  ni  parlà, 
vaya  un  modo  de  fer  el  geta, 
si  no  fos  per  la  Enriqueta 
el  faria  despatxar. 

Ja  mo  deya  la  mamà 
l'amor  porta  molts  disgustos 
y  causa  tot  sovint  sustos 
molt  difícils  d'empassà 

Redimoni  vaya  un  feix! 

(apercibini  a  la  Enriqueta) 

mas  que  veo  la  Enriqueta 

la  vritat,  es  un  bon  peix, 

que  n'es  de  guapa  y  ben  feta. 
f 

ESCENA  VIII 

Dit  y  Enriqueta. 

Bonàs  tardes,  salerosa 
Bonàs  las  tingui  Juanito. 

Y  que  cara  mas  hermosa 

Y  que  cuerpo  mas  bonito. 

Enriq.         Ay,  que't  tornas  castellà? 

Juan  Es  que  vull  parlà  ab  finura. 

Enriq.         Y  el  català  fins  t'apura? 

Juan.  No  sé  si  em  deu  apurà 

sols  sé  que  al  véuret  tan  maca 
tan  alegre  y  capritxosa 
lo  que  vol  dirte  no  gosa 
lo  meu  cor  que  res  acata. 

Enriq.         Juanito  pro  quin  recel 
si  mon  amor  es  vritat 
puig  t'estimo  fins  al  cel 
y  estar  sempre  es  mon  anhel 
ben  felissa  al  teu  costat. 

Juan.  A  dónde  esta  tu  mamà? 

Enriq.         Ay,  ay,  y  perquè  la  vols? 

Juan.  Que'm  dongui  la  teva  mà 

y  dir J i  que'm  vull  casar 
perquè  poguém  estar  sols. 

Enriq.         Y  bona  l'hauríam  feta, 
ella  d'aixó  no'n  sab  res, 
que  jo  hi  convinat  la  treta 
ab  hora  que  no  hi  sigués, 
perquè  li  he  dit:  Ab  en  Juanito 
fa  días  que  noms  veyém, 
y  ens  enteném  por  escrito... 

Juan.  Si  vaja  qu'ens  anyorém. 

Enriq.  Y  com  qu'ella  ab  un  malalt 

crech  qu'anat  a  visitar 
hi  pensat  no  fer  cap  mal 
qu'em  tú  jo  em  pogués  trobà 
per  pogué  aixís  festeijà 
un  ratet  d'alló  formal. 

Aixís  me  agrada  Enriqueta 

mes  no  espero  en  bona  fé, 

ela  com  l'aygua  que's  ben  neta 

a  ta  mamà  parlaré. 

Mes  si  ella  s'enfadaba. 

Enfadarse,  no  pot  sc? 

pro  si  en  tot  romancejaba, 

ja  veuràs  com  parlaré: 

(Jent  los  corresponents  mohiments) 

Ab  lo  barret  de  torero 

lo  bastonet  a  la  ma, 

que'm  serveix  de  companyero 

fentlo  sens  repòs  rodà. 

Ab  la  casaca  cenyida 
y  el  pantalon  echurat 
ab  botinas  a  la  mida 
ab  lo  garbo  por  quien  pida, 
y  el  bigoti  refilat 
ab  la  clenxa  pro  ben  feta 
ab  lo  tipo  ben  plantat, 
sens  fer  cas  de  que  la  gueia 
no'n  sigui  gens  estimat 
lo  seu  génit  que  l'apreta, 
patatúm!  de  dret  al  gat. 

(Jcnt  las  accions  y  escarnint  las  veus) 

Deu  lo  guart,  dich,  donya  Rita, 
cóm  està,  o  bé  com  segueix? 
Molt  be;  respon  ta  mamita, 
cada  dia  faig  mes  greix 
o  si  ve  al  revés  em  deya, 
que's  trovaba  malament. 


Donya  Rita  no  ho  preveya, 
dispensi  que  es  lo  que  sent? 
que  potsé  l'hi  fa  mal  l'anca, 
la  cama,  potsé  el  ventrell 
o  es  que  aquí  dins  se  li  tanca 
un  mal  crónich  que  es  molt  vell? 
Y  perquè  no  es  fa  ontura, 
vol  que  li  fassi  al  moment? 
per  vosié  a  mi  res  m'apura 
ja  pot  dirme  lo  que  sent. 
Com  qu'es  sogra  que  m'apura 
no  hi  fa  res  que  fent  l'ontura 
Deu  se  la  enduga  y  bon  vent. 

Enriq.         Em  sembla  que  farà  el  cop, 
perquè  t'expliques  molt  bé. 

Juan.  Va  tan  bé  que  ni  l'arrop, 

deixam  dona,  deixam  fer. 
Bé,  veurà,  ja  parlarém, 
expliquis  que  es  lo  que  te. 
Molta  fortuna  ab  extrém 
escolti  y  m'explicaré. 
El  meu  avi,  que  al  cel  siga,- 
tenia  una  botigueta 
o  una  tenda  com  es  diga, 
per  cert  qu'era  boniqueta. 
Ell  es  morí  y  passà 
la  botiga  a  herència  nova 
y  el  meu  pare  qu'era  jove 
del  avi  la  va  heredar. 
Situada  en  lloch  molt  céntrich 
es  la  botiga  avuy  dia 
y  que's  mort  de  malaltia 


lo  papà  soch  amo  autentich 
Quatre  taulons,  un  taulell 


lIIÍ  al: 


tuat 


encam 

es  compra  y  vent  ferro  vell 
ja  ho  sab  si  te  alguna  anell 
de  vegadas  n'em  comprat. 
Enriq.         Es  aixó  una  íortuneta, 

mes  si  el  pare  no's  mort  may? 

Juan.  Aixó  t'espanta  Enriqueta? 

si  es  per  aixó  sols  array: 
Tinch  un  empleo  excelent 
que  d'aixó  ve  el  meu  pervindre 
una  casa  en  que  puch  tindré 
la  riquesa  en  un  moment. 
Y  hem  d'anà  molt  ben  vestits 
y  ab  la  cara  rodanxona 
tots  hem  de  semblà  mosquits 
que  vinguin  de  casa  bona. 

Enriq.         Bueno,  donchs,  empro  y  després, 
quin  es  lo  sou  senyalat. 

Juan.  Com  qu'en  soch  espavilat, 

dotze  duros  cada  mes. 
Are  m'en  vaig  desseguida 
a  estudiarne  si  pot  ser, 
lo  que  li  haig  de  dir  sens  mida, 
lo  discurs  que  li  haig  de  fer. 
Del  disgust  em  moriria 
si  la  teva  ma  no'm  daba 
de  tristesa  ploraria 
que  de  gana  no'n  tindria. 

Enriq.         Be,  no'm  donguis  tanta  taba. 

Juan.  Si,  be,  es  vritat  Enriqueta, 

adeu,  donchs  donam  la  ma. 
Enriq.     (Li  dona)  Que  Deu  te  guihi  ab  la  ireta. 
Juan.  No  ho  duptis  que'm  guiarà. 

(S'en  va  Joro  carrer) 
fes  deixarà  lo  bastó  olvidat) 


ESCENA  IX 

Enriqueta 

Que'ls  hi  sembla  el  tal  mosquit 
no  es  vritat  que  es  un  gran  jove? 
donchs  no  em  causa  cap  neguit, 
ni  per  mi  mon  cor  l'aprova. 
Em  serveix  la  tal  panyora 
per  despistà  a  la  mamà, 
fent  veure  qu'em  vull  casà 
en  serveix  de  tapadora 
Don  Claudi  m'agrada  més 
y  encare  que  es  senyó  vell 
moltas  noyas  el  servell 
perden  pels  seus  diners. 
Ell  del  tot  no  em  desagrada, 
pro  el  que'l  meu  amor  va  fent 
es  un  altre,  el  dependent. 
Aquest  si,  que  molt  m'agrada. 
Mes,  nascuda  ab  la  riquesa 
ab  aquesta  em  vull  casar 
deixém  estar  la  pobresa, 
que  no  la  puch  estimar. 
Y  ben  be  ho  marca  la  lley, 

coneguda  per  tot  bitxo, 
d'aquell  veritable  ditxo, 
«que  una  noya  es  per  un  rey» 
Don  Claudi  te  molts  dinés 
y  es  lo  que  sols  jo  desitjo 
mes  si  algún  dia  arrivés 
que'n  Quimet  dinés  tingués 
cumpliría  el  meu  capritxo. 

ESCENA  V 
Dita,  D.  Claudi,  luego  Quimet. 

Clau.  (Entrant) 

Deu  la  guart  donya  Enriqueta 
Enriq.  Hola,  don  Claudi,  vostè? 

Clau.  T'extranya  aquesta  visita 

no  hi  pensabes  que  vingués. 
Enriq.  No  es  vritat,  prou  que  hi  pensaba 

si  sempre  hi  penso  ab  vostè. 
Clau.  Va  de  serio? 

Enriq.  Jo  li  juro. 

que  lo  que  li  dich  es  cert. 
Clau.  Molt  m'estimas? 

Enriq.  La  p-  egunta, 

la  contesta  no  mereix, 
que  no  vuy  ruboritzarme. 
Clau.  (Apart)    Quins  angelets  Deu  envia 

com  li  trovadada  no  hu  sé. 
Enriq.  Que  potsé  pensa  ab  cabòries 

Clau.  No,  noya,  no  hi  penso  gens 

penso  ab  las  cosas  mes  dolsas 
que  ha  enviat  lo  Deu  del  cel. 

Enriq  Em  farà  tornà  vermella 

si  ho  diu  devant  de  la  gent. 
( pel  públich ) 

Clau.  Que  vols  dir,  si  es  que  sen  burian 

perque't  casas  ab  un  vell 
que  jo  aniré  a  Panticosa, 
a  Caldas,  fins  al  Montseny, 
a  pendre  las  aigúas  bonàs 
per  enfortí  el  meu  servell 
per  fer  callà  la  gentusa 
y  al  cap  de  l'any  tot  lo  més 
con  vida  ríos  sense  mida 
a  la  festa  de  un  bateix 

Enriq.  Mes  si  la  mamà  es  la  gresca 

a  qui  atraurà  no  podém. 

Clau.  Quant  donya  Rita  en  sàpiga 

que  jo  en  soch  un  excelent, 
un  Rotchild,  soch  un  Girona, 
un  comerciant  en  extrém, 
que  tinch  accions  de  la  Fransa 
^Que  soch  membre  del  govern, 
que  soch  de  la  companyia 
de  tranvías  de  l'Inglés, 
y  que  soch... 

Quim.  (sortint  joro  carrer) 

Un  bon  enredo. 

(Aquetunpoch  avans  haurà  sortit  del  cuarto  es- 
querra, dirigintse  cap  al  carrer  pera  espolsar 
l·aparadó  de  la  part  de  fora,  no  resultant  fus- 
trada  la  sortida  interrumpint  a  don  Claudi) 


Clau.  (extranyat)     <iQué  diu?... 

Quim.  Ca,  si  no  dich  rés 

es  que  jo  dech  avisarlos 
que  donya  Rita  aquí  vé. 
(Gran  bellugadissa,  Jan  anar  de  un  cantó  al  altre 
a  don  Claudi  volguentlo  amagar  segons  las  ma- 
leixas  exclomacións  que  l'actor  deu  compendi  e) 


Enriq. 

jAy  Deu  meu! 

Clau. 

Bona  l'hem  feta. 

Quim. 

j  Amaguis! 

Enriq. 

(empenyentlo)  Corri. 

Clau 

iQué  feu! 

Quim. 

Vaja  home  no  s'entretinga. 

Enriq. 

El  mataba  si  el  vegés 

Clau. 

Ahont  voleu  que  m'amagui 

Enriq 

Aqui  al  cuarto,  corri 

Clau. 

(buscant)            Ahont  es? 

Quim 

Aqui  ella  hi  pot  entrari 

serà  milió,  aquí  al  taulell. 

Enriq. 

Apa  donchs  que  ja  s'acosta. 

Clau 

Y  d'aquí  quant  sortiré? 

Quim. 

Apa,  brillo  y  no  xisti. 

Eneiq. 

Per  sortir  l'avisarém 

( Don  Claudi  queda  amagat  desola  el  tauiell) 

ESCENA  IV 

Dits  y  donya  Rita 

( Aquesta  ve  tota  apresurada  y  despentinada ) 
(molta  expresió  y  naturalitat) 
Rita.  Hola  noya,  tu  Quimet, 

gracias  a  Deu  que  hi  arribo 
una  cadira  correu 

Quim.  <íQué  té? 

Enriq.  ( Aliar gantli  la  cadira) 

Que  està  fatigada? 

Quim.  Qué  Ji  passa?  , 

Rita.  (Assentantse)        Ja  veureu: 

Venia  jo  de  la  casa 
de  ma  germana,  enteneu? 
que  fa  temps  que  està  malalta 
perquè  pateix  del  ofech; 
y  pensant  que  no  calia 
perque's  trovaba  mes  bé 
perdre'l  temps  aixís  cuidantla 
hi  tornat  aquí  corrents, 
y  al  tombar  cap  allà  al  Carme 
una  cantonada,  es  veu. 
que  n'estaba  molt  distreta, 
jpatatúm!  Aigua  pels  peus. 
jMala  bèstia!  jo  li  crido: 
Ay  Deu  meu,  fugiu,  correu, 
la  dona  tan  delicada 
Que's  pensa  de  mi  vostè, 
l'hi  contesto  enfutismada 
que  aix  de  pendre  banys  de  peus 
«Per  remullaria  una  mica 
com  crida,»  vostè  que's  creu 
poca  solta,  li  contesto: 
Insolenta  em  ciiu  per  preu: 
Mala  bèstia!  Tros  de  canti! 
cara  groixuda!  barret! 
Cop  de  puny,  l'hi  faix  un  nyanyo 

ella  a  n'aquí  em  fa  un  trench 
ens  desfém  tota  la  monya 
jo  la  agafo  pels  cabells, 
la  gent  corra  a  separarnos 
després  de  fentse  malvé, 
de  municipals,  si  es  cosa 
ni  per  mostra  cap  s'en  veu 
fins  al  cap  de  una  estoneta 
un  que  s'acosta  veyém, 
que  ve  ab  tota  la  catchasa 
preguntant  per  tot  arreu 
^Qué  ha  sido  esto,  senyores? 
Guardia,  no  ha  sido  res. 
Pues  todos  para  su  casa 
no  hncer  grupos  pels  carrers. 

(ab  ràbia  donant  un  cop  de  cadira  al 
aixecar  se) 

Vinch  aquí  descabellada 

portant  l'anima  aquí  als  peus 

y  de  ràbia  em  penjaria 

y  ho  faria  tot  malbé... 
Clau.  ( Desde' l  taulell  treyent  lo  cap ) 

iQuina  doria  m'ensalsitja! 
Rita.  ( Pensant  que' s  en  Quimet) 

Y  are  qué  diu  vostè? 
Enriq  Si  no  es  res  mamà. 

Quim.  (Disimulant)       N'es  l'eco 

lo  que  diu,  ell  repeteix. 
Enriq.  (a  Rita)     Si  es  que  està  disgustada 

lo'  mes  lógich  que  jo  veig 

es  que  entri  en  lo  seu  cuarto 

a  aireglarse. 


3° 

Rita.  M'està  bé 

ahont  vaig  tan  d  escabellada, 
no  puch  anà  pel  carrer. 

Enriq.  Y  no  recordi  la  cosa 

que  li  ha  passat. 

Rita.  No  podré, 

tinch  memòria  per  tres  sigles 
no  se  me  olvida  may  més. 

( entra  cuarto  esquerra) 

(Ab  lo  que  segueix  compendrd  l'actor  ab  las  ma- 
teixas  paraules,  las  escenas  de  molt  ajecte) 


Quim.  íGracias  a  Deu,  quina  plaga! 

Enriq.  Surti  Don  Claudi. 

Clau  (sortint)         jDeu  meu! 

Rita.  (dedins)     Escolta  noya. 

Enriq.  (ab  sobresalt)     jAy,  amaguis! 

Clau.  Qué  passa? 

Enriq.  Corri  que  vé. 

(Don  Claudi  amagantse  al  mateix  lloch) 
Rita.       (sartint  y  atrapant  a  Quimet  y  Enri- 
queta ab  lo  iràjech). 

jAy,  ay!  que  feu  els  toros? 
Quim.  (escusantse)       No,  es...  que... 

Enriq.         (lo  mateix)  Si  ..  es... 

Rita.  Ja  entench 

teniu  ganas  de  gatzara 

(a  Enriqueta) 

a  pentinarme,  corrents 
Enriq.  Pro,  bueno,  mamà... 

Rita.  Apa  brillo     (entra  cuarto  esquerra) 

Enriq.         (va  per  anarsen  però  es  queda) 

Ja  pot  sortirne. 
(Don  Claudi  surt) 


Quim. 

Àl  moment. 

Enriq. 

Pro  n'ha  de  corre 

Rita. 

{dintre)        Apa  noya. 

(Enriqueta  empeny  a  don  Claudi) 

Clau. 

(amaganíse) 

D'aqui  viu  no  n  sortiré 

Rita. 

(sortint)    Pro  que  fas  aqui  parada 

Enriq. 

(disimulant)      Si...  ja  vinch  mamà. 

Quim. 

Ja  vé. .. 

Rita. 

Vostè  calli,    (entra  cuarto  esquerra) 

Quim. 

Bueno,  callo. 

Enriq. 

(a  D.  Claudi)  Surti... 

Quim. 

Que  ara  es  lo  moment 

Clau. 

Gracias  a  Deu  que'n  surto 

d'aquet  bagul  tan  estret. 

Quim 

Are  corri,  s'hi  tornaba 

ens  enxamparia  als  tres. 

Clau. 

(dirigintse  cap  a  la  porta) 

Adeu  doncas  Enriqueta. 

Enriq. 

(ab  ànsia)          Vagi,  corri. 

Rita. 

(sortint  de  sopetón)      jPro  que  feu! 

Enriq 

(sobressaltada)       jLa  mamà! 

Quim. 

jMe  caso  en  ronda! 

s'aixefat  tot  lo  pastel. 

(A  D.  Claudi  que  queda  parat  ensenyantli  unas  bo- 
tinas  per  disimular.  Molt  rdpii) 

Veu  don  Claudi,  las  botinas 
son  aquestas.      (les  hi  ensenya) 
Clau.  (No  entenent)     Pro  bueno,  y  que... 

Quim.  (Apart  a  D.  Claudi)  Dissimuli 

Clau.  jAh!  sí...  bueno  (comprenent) 

Quim.  Son  plantadas  per  vostè 

ja  veurà  por  emprobarlas. 

(las  hi  dona) 
Clau.  (prenentlas  y  s'asseu) 

iQuin  embolich! 
Quim.  Es  corrent 

la  cualitat. 
Clau.  Es  molt  bona. 

<jQuin  preu  tenen  donya  Rita? 
Rita.  (Que  haurà  estat  contemplantlos,  a 

D.' Claudi  que  no  pot  posarse  las 
sabatas  perquè  son  de  senyora) 

Son  de  senyora,  no  ho  veu? 
Clau.  (conjós) 

De  senyora?  iy.  .  si...  dispensi 

no  me  n'adonava  a  fé. 
Quim.  [Malvinatje! 
Clau.  Com  s'enreda 

d'aquí  viu  no  en  sortiré. 
Rita.  (a  D.  Claudi) 

Aixó  si  que's  anà  de  sego. 

l'amor  el  pert  a  vostè. 
Clau.  ara  que  diu  senyora? 

Enriq  jAy  mamà! 

Quim.  Pro  Donya  Rita... 

Rita.  No  hi  tinch  pas  llana  al  clatell 

per  creure  que'l  papanatas 

ve  aquí  per  comprà  jja  es  veu! 
(D.  Claudi  vol  parlà,  més  donya  Rita  no  el  deixa) 

No  parli  que  m'abrahona, 
no  veu  que  li  put  l'a lé. 
(D.  Claudi  permaneix sentaí  ab  las  botinas  a  la  ma) 
Que's  pensa  donchs,  poca  solta 
que  ma  filla  es  per  un  vell 
que's  pensa  potsé  tal  volta 
que  no  te  cap  mes  aucell 
que  la  volteiji  ab  mes  solta 
y  que'n  sigui  mes  doncell. 
Mireu,  la  baba  li  cau 
y  encara  pensa  ab  xicota? 
porta  blanca  la  tarota 
y  no  pot  culïir  ni  un  clau. 
No  te  forsa  per  anar  sol 
y  a  las  noyas  vol  fe'l  ciri? 
que  no  veu  cap  de  musol 
que  està  prop  del  cementiri. 
(ab  ràbia)    Rata  pinyada,  mal  greix 
galant  vell  de  carreró, 
mes  feixuch  que  un  carretó, 
massa  groixut,  petitó 
se  morís  aquí  mateix 
revolcantse  jmala  peste! 


Enriq.         Pro  mamà. 

Quim.  i  Si  que  ni  ha  un  feix! 

Clau.  (aixecantse)       jDonya  Rita! 

Quim.  jQuina  festa! 

Rita.         fadon  Claudi)  S'en  pot  anar  tot  seguit 

o  a  cops  de  puny  el  treuré. 
Clau.  Donya  Rita,  molt  ben  dit 

mes  escolti. 
Rita.  Concedit, 

entretant  reposaré  (s'asseu) 

Clau  Vostè  parla  tota  sola 

y  vostè  sola  s'enién, 
per  no  res  li  ve  ia  boia 
per  no  res  tothom  la  sent 
Mes  res  mes  jo  li  haig  de  dir 
ni  lo  dit  haig  de  desdir 
vostè  ho  vol  m'entornare. 

(Jent  per  anarsen) 

Enriq.         (deturant  a  don  Claudi,  compasiva) 
Pro  don  Claudi... 

Clau.  jDeixam  fer! 

(a  donya  Rita  ab  mitja  reverencia  y  quedant  parat 
a  la  porta  del  carrer) 

Donya  Rita... 

Enriq.         (volgueni  pevsuadir  a  Quimei  perquè 
intervingui) 

Pro  Quimet  .. 

Qujm.  (apart  a  donya  Rita) 

Don  Claudi  per  vostè  vé 
(a  veure  si  tinch  incert) 
dissimula  per  sa  filla, 
es  home  que  molt  li  brilla, 
donya  Rita,  tiri  al  dret. 

Rita.  (aixecantse  de  sopetón  Jent  la  cara  ri- 

suenya  pero  notantse  un  poch  forsada) 

(a  don  Claudi) 
Sent  aixis  perquè  no  ho  deya: 
don  Claudi  ja  pot  vení 
que  tot  aixó  no  ho  preveya 
que  tot  lo  que  jo  li  deya 
dispensi,  no  sur  d'aquí  (cor) 


Clau.  (extranya?ilse)       Pro  senyora... 

Rita.  (inlerrompint)       Si  aixó  es  veu 

vostè  vé  per  altre  cosa. 
Clau.  Donya  Rita.  . 

Enriq.  jPro  Deu  meu! 

Rita.        (a  D.  Clau  ii)  Continuhi  no'm  fa  nosa 

ESCENA  XII 
Dit  y  Juanito. 
Juan.  (entrant)      Deu  lo  guart. 

Enriq.         (apart)  Bona  l'hem  feta. 

Quim.  (apart)        {Vaja!  ve  l'altre  mosquit 

Rita.  Digui,  Juanito. 

Juan.  (adonanisen)       jAy  la  gueta! 

hara  es  hora,  íorsa  pit. 
Enriq.  (apart)    Aquet  ho  acaba  d'enredà. 

ClÀu.  Qui  serà  aquet  tros  de  mico 

Juan.  Donya  Rita... 

Rita.  (impacient)       Aboqui  ja 

si  te  ganas  de  parlà. 
Juan,  <jMe  entendrà  si  jo  m'explico? 

Com  que  n'es  prenda  estimada 

lo  que  vinch  aquí  a  buscà. 

pensant  no  fe  cap  errada, 

al  deixaria  descuidada 

hi  pensat  ves  cap  allà. 
Rita.  ïQué  dimoni  s'empatolla! 

Clau.  '  (apart)  Pro  d'aixó  que'n  surtirà 
Enriq.  iQuina  pena' 

Quim.  ;Quina  embrolla! 

Rita.  Si  no  s'explica  mes  clar. 

Juan.  Ja  veurà  quant  jo  he  vingut, 

que'n  deu  fe  sols  un  ratet... 


Enriq.         (estirantlo  y  apart  a  Juanito) 

Pro  Juanito... 
Quim  (lo  mateix)  jTestarutl 

sa  explicació  compromet 
Juan.  (dísimulant  no  sabent  que  dir) 

Ah!... si..  bueno,donchs  com  deya... 
Rita  Em  sembla  que  no  hi  es  tot. 

Quim  (volguentjer  sortir  del  compromís  a 

Juanito) 

Donya  Rita... 
Rita.  [Mala  teya!... 

Quim  Es  que'l  jove... 

Rita.  Tu  ni  un  mot. 

Juan.  Jo  hi  vingut  deu  fe  una  estona  . 

Rita.  <jY  qué  a  vingut  donchs  a  fer? 

Juan.  A  veure.  . 

Quim.  (apart  a  Juanito)  No  fassi  el  mona 

Juan  A  veure... 

Enriq.  (apart  a  Juanito)     No  digui  res 

(com  que'n  Juanito  estarà  entre  mitj  d'en  Quimet  y 
la  Enriqueta  al  interrumpirlo  l'hauran  estirat 
un  per  cada  banda) 
Rita  (ab  impaciència) 

De  tants  veures  y  tants  veures 
al  final  no  veyém  res. 
Juan.  Ja  veurà  s'ho  pot  ben  creure 

no  he  vingut. 
Rita.  Pro  tiri  al  dret 

Juan.  Torno  tant  sols  per  veure 

si  he  deixat  lo  bastonet  .. 
Rita.  En  qué  quedém. 

Enriq.  jVaya  un  dia! 

Rita  ^Vostc  ha  vingut  o  venia? 

(resolt)      Hi  vingut. 

Donchs  va  ja  un  dret! 
Ja  veurà  jo  de  mentidas 
nó  ni  sapigut  may  dir, 
no  se  pendre  tantas  midas 
li  dich  lo  que'm  diu  aquí  (cor) 
(apart)      Aprofito  la  ocasió 
per  plantarli  el  meu  discurs. 

(que  presencia  escoltant) 
Qu  in  fi  portarà  aquet  curs 
ells  ho  safaràn  que  jo  nó. 
(còmicament  *  donya  Rita  referintse 

per  la  Enriqueta) 
Li  beso  els  peus  donya  Rita 
y  soch  lo  seu  servidó 
lo  meu  cor  sempre  palpita 
que  molt  infelís  so  jo. 

De  vostè  bona  senyora 
sols  depent  lo  meu  repòs 
donguim  sols  lo  que  aquí  anyora 
fassiho  per  mí  senyora 
n#  vulgui  que  fassi  l'os. 
Y  per  aixó  tan  s'enrabia 
boy  fentne  aquet  gran  sermó 
es  ben  grosa  la  mania, 
Quimet  dóngali  el  bastó. 
(Quimet  dona  lo  bastó  a  Juanito) 
(apart)  Y  que  no  m'ha  entès  la  gueta 

(alt  a  donya  Rita) 
Donya  Rita  no  es  aixó, 
es  la  ma  de  la  Enriqueta 
lo  que  li  demano  jo. 

Rita.  (amenasantló) 

iQué  m'ha  dit  are  insolent! 
Quim.  jAdeu!  ja  ha  caigut  la  bomba! 

Juan  {volguent  persuadirló)  Donya  Rita  . 

Rita  {amenasantló  ab  una  cadira) 

Pro  sambomba! 

pot  tugí  d'aquí  corrents. 
Juan.  {espantat  Jugint  cap  a  la  porta ) 

|Ay  la  mare  quina  gueta! 
Enriq.  {empeny  entlo)  Apacorra... 

Juan.  {per  donya  Rita)     Si  em  fa  por. 

Rita.  {amenasantló) 

Que  li  planto  una  galeta. 
Juan.  Vaja  alante...     {sen  va  carré) 

Quim.  {burlantsen)       Estigui  bó 


ESCENA  XIII 

Enriqueta,  Rita,  Claudi,  Quimet. 

Rita.  Vaya,  vaya  quin  mosquit 

Enriq  No  s'enrabihi  mamà. 

Rita.  Tot  aixó  s'arreglarà 

Vaya,  vaya. 
Enriq  Quin  neguit. 

Rita.  {A donants en  de  don  Claudi  que  hau 

permanescut  inmóviï) 

;Ah  vostè  don  Claudi  aquí, 

aveure,  bueno,  donchs  parlém. 
Clau.  Ja  veurà  lo  que  es  per  ara 

em  sembla  que  no  farém 
Rita.  Ay,  ay,  avans  no  ha  dit 

que  del  cor  tot  li  sortia? 

(escusantse)  Si,  senyora,  m  hi  desd 
Donya  Rita,  un  altre  dia... 
Aquest  cambi  radical 
no  s'explica. 

Li  diré,  • 
puig  m'agrada  ser  formal. 
A  veure. 
M'explicaré, 
A  la  casa  jo  venia 
carregat  de  bona  fe  1 
que  encar  que  ja  vell,  podia 
buscarne  bona  mullé. 
Vaig  topà  ab  la  Enriqueta, 
la  vritat,  em  va  agradà 
y  vaig  pensà,  cosa  feta 
ab  ella  m'haig  de  casar. 
Vinch  a  la  casa,  nrentero 
de  la  seva  gran  bondad 
v  no  vaig  trobar  un  pero 
que  desfés  ab  desespero 
lo  que  jo  había  buscat. 
Pacte  parlat,  pacte  fet 
y  a  la  casa  avuy  venia 
per  si  vostè  dar  volia 
lo  que  jo  creya  el  seu  dret. 

(ab  intenció) 
Mes  hi  vist  per  ceri  en  temps 
que  corrían  certs  pardals 
y  unas  sogras  que  ab  las  dents 
feyan  por  als  ignocents 
que  venían  molt  formals. 
{retir antse  cap  a  la  porta  carrer) 

Per  lo  tant  dispensarà 
perquè  en  vull  la  casa  neta... 
Quim.  {volguent  persuadir  a  donya  Rita) 

Donya  Rita... 
Enriq.         [mitj  plorosa)     |Si,  sen  val 
Clau.  Un  altre  dia  serà. 

(Jent  reverencia) 
disposi  de  mi  Enriqueta, 
Enriq.  (no  acetrtant  que  dï) 

Mes  don  Claudi... 
Quim.  (a  don  Claudi)    |Pro  que  fa! 

Clau.  {No  jent  cas  de  Quintet  y  fent  altra 

reverencia  a  Enriqueta) 
Soch  als  seus  peus  senyoreta. 
(s'en  va  joro) 

ESCENA  XIV 

Rita,  Enriqueta,  Quimet. 

Quim.  (volguent  jerli  adonar  que  don  Clau  • 

di  es  fora) 

Donya  Rita... 
Rita.  (no  adonantsen)     Deixa  està 

que  estich  jo  plena  de  ràbia, 
no  deya  la  seva  labia 
que  era  ab  mi, 
Enriq.  Que  no  mamà. 

Rita.  (adonantsen  que  doti  Claudi  es  fora 

corre  a  la  porta  cridant) 
jMalvinatje  quin  soroll! 
Mala  peste!  vell  groixut! 
Enriq.         (jentli per  que  calli)  Per  Deu  mamà... 

Rita.  (cridant  més)      Gos  perdut! 

es  tranqués  la  nou  del  coll. 

Enriq.         Per  Deu  mamà  no  s'exalti. 

Rita.  (entrant  a  escena) 

No  puch  més  vaja  un  pendó 
qu'ell  lo  respecte  no  em  falti 
que  no  li  trenco  pas  jo. 
(a  Quimet) 

Vaja  senyor  don  Tanoca 
vostè  deu  estar  content, 
fins  deu  badà  mitja  boca 
ab  l'escàndol  que  estém  tent. 

Quim.  Es  que... 

Rita.  Son  rabes  fregits! 

ja  que  l'enredo  ha  fraguat 
vull  que  fins  sen  llepi  els  dits, 
per  mi  queda  despatxat. 

Quim.  Pro  senyora... 

Enriq.  Pro  mamà... 

es  que  en  Quimet. 

Rita.  jEl  defensa! 

Quim.  Donya  Rita,  ja  veurà 

Rita.  Ay,  ay  qu'es  lo  que  es  pensa 

que  ab  mí  aixís  es  pot  jugar 
com  si  fos  qualsevol  cosa, 
ab  un  home  en  feu  pensà, 
qde  ve  per  mi,  per  casà, 
(per  Enriqueta) 
venint  per  una  mocosa. 

Rita.  Nada,  nada,  ja  està  dit 

vostè  sen  va. 

Quim,  Li  suplico... 

Rita.  (a  Enriqueta) 

Y  tu  a  dintre  cap  al  llit 
y  quant  jo  m'en  torni  a  anà 
em  serviíà  d'experiència 
et  deixaré  en  penitencia 
un  gos  gros  per  guardià 

(enpenyentla)       Apa  corra. 
Enriq  Bueno,  vinch. 

Quim.  (apart)    Quina  malícia  qu'em  porta 

Rita.  Lo  que  li  he  dit  li  sostinch 

ja  sap  lo  genit  que  tinch 

(a  Enriqueta) 
Apa  adins  mosqueta  morta. 
(Rita  y  Enriqueta  sen  van  porta  es- 
querra) 

ESCENA  XV 

Quimet,  luego  Carter 

Quim.  Malvinatje  la  pastera 

per  volguerho  fer  mes  bé 
ha  resultat  una  cosa 
que  no's  pot  adobar  gens. 
Per  treure  aquets  xixaretïos 
m'he  fet  mal  a  mi  mateix. 
jVatua  el  ret  de  la  Sila! 
í si  alguna  idea  tingués! 

(discurrint) 
Anarmen  sens  l'Enriqueta 
o  ca,  cà,  no  pot  pas  ser 
y  dirli  jo  que  l'estimo... 
cà,  Quimet,  no  hi  pensis  gens. 

No  tenint  una  riquesa 

no  hi  pots  pensar  ni  un  moment 

Si  jo  pogués  pensar  algo 

sí  .. 

(Desde  la  portà) 

Quimet  Mallofra  y  Tey? 
Servidó 

Donchs,  una  carta. 
Bueno  tingui,  {pren  la  carta  y  li  paga) 

Molt  rebé.       (sen  va) 
Una  carta  de  Girona, 
sinó  que'n  sigui  del  tío 
que  d'allí  es  l'únich  parent. 
A  veure  quinas  noticias 
em  portarà.  Esquinsém     (ho Ja) 
( Pausa )  Mes  que  veig  jAy  pobre  tio! 
Si...  diu  que  ha  mort  de  repent 
d'nn  atach  d  la  cabe\a. 

(mitj  plorant) 
/Era  un  bon  home!  L'amparo! 
[L'únich  que'm  quedaba  era  ell! 
Pro  continuem  la  lectura     f Pausa J 
Mes  que  veig  joh  Deu  del  Cel! 
(molt  content)  Quina  alegria  la  meva 
m'anomena  el  seu  hereu; 
jtrenta  mil  duros!  la  Glòria! 
Quina  alegria  jDeu  meu! 
Ara  es  meva  la  Enriqueta 
tot  lo  del  mon  ara  es  meu. 

(saltant  y  ballant) 
Que  viva  la  Pepa!  el  tio 
que  s'ha  mort  en  bon  moment 

ESCENA  XVI 

Quimet,  Enriqueta. 
(entrant  en  lo  moment  en  que  Quimet  esta  saltant) 

Enriq.         Y  ara  Quimet  qué  li  pasa? 
Quim.  (confós)      A  vostè... 

Enriq.  Que  està  contént 

perquè  la  mamà  el  despatxa. 
Quim.  No  ho  cregui  Enriqueta,  gens 

lo  que'm  pasa  es  altre  cosa. 
Enriq.         Donchs  dígala. 
Quim.  Vaig  correns. 

(apart)      ara  li  dono  la  nova. 
Enriq.         A  veure  Puimet  lo  que  es. 
Quim.  (ab  arrogància  donant  li  la  carta) 

Llegexim  aquesta  carn. 
Enriq.         (llegint  per  si  mateixa)  (petita  pausa) 

Bueno  que's  mort  lo  seu  tio 

y  d'aixó  que  n'aig  de  fer. 
Quim.  No  dona,  lo  que  interesa 

es  mes  cap  avall.  Comprèn  (senalatli) 
Enriq.         (trobantlo)  Ay  carat,  si  que  es  la  grosa 

trenta  mil  duros... 
Quim.  Ja  veu. 

Enriq.         Hara  si  que  es  un  gran  home 
Quim.  Soch  un  home  tot  sencer 

(ab  intenció)  per  conquistar  una  mosa 

que  li  sembla  tinch  present? 
Enriq.         Fins  que'n  vullga  una  dotzena 

pot  triarlas  a  tot  preu. 

Donchs  fa  temps  que  està  triada. 
De  veras? 

Vostè  sab  qui  es? 
No  soch  endevinadora. 
Bueno,  donchs,  li  explicaré 
Es  la  noya  de  la  terra 
mes  maca  que  jo  conech, 
uns  ulls  blaus  que  als  homes  tentan 
un  naset  molt  petitet, 
una  boca  que  quant  parla 
es  mes  dolsa  que  la  mel; 
los  cabells  son  com  la  seda, 
y  perlas  en  te  per  dents... 

Donchs  aixís,  aquesta  nena 
se  semblarà  ab  mí. 

Ben  cert; 

sí,  c  m  vostè  Enriqueta. 

Donchs  vaya,  si  que  es  incert. 

Es  que  la  nena  que  parlo 

es  ben  iguala  a  voslé. 

Que  potsé  so  la  mateixa? 

(mimós)  Sí... 

Que  diu  arc? 

Lo  que  sent, 

es  vos'é  sols  Enriqueta 

lo  que'm  dona  el  meu  torment 

No  reposo  nit  y  dia 

pensantne  sols  en  vostè. 

Donchs  y  perquè  avans  no  ho  deya. 
Perquè  no  podia  sé 

em  faltaban  a  mi  els  cuartos 

que  era  cosa  indispensable 

perquè  em  casés  ab  vostè. 

Enriq.  (apart)  Caram  son  trenta  mil  dures 

A  veure  si  es  ceri  probém. 
(alt)       Vostè  m'estima? 

Quim.  De  veras, 

diguim  sols  si  es  que  consent 
en  que  jo  puga  volguerla, 
y  tot  lo  que  tinch  es  seu. 

Enriq.  (mi tj  confosa)       Ja  veurà... 

Quim.  Corri  Enriqueta. 

Enriq  Si.,,  vamos 

Quim  Estich  content 

desde  avuy  no  soch  el  d'antes 
ja  no  soch  el  dependent 
soch  l'esclau  de  la  Enriqueta 
soch  lo  seu  humil  promès 
que  l'estima  pro  de  veras 
y  tu? 

Knriq,         (corresponent  ab  alegria) 

Jo  fins  al  cel. 
(agajantli  la  md  y  ab  carinyo  y  el  tú  ben  aceniuat 
que  es  noti  el  cambï) 


ESCENA  ULTIMA 

Dits  y  Rita. 

Rita.  (que  entra  en  ló  precís  moment) 

Vaja,  vaja,  continuheu. 
Quim.  (sorprès)       Donya  Rita! 

í£nriq.  (id.)         jAy  la  mamà! 

Rita,  Com  sí  no  hi  fos,  feu,  teu, 

per  mi  no  sen  heu  d  està 
No  veyeu  que  ting  mal  greix 
No  veyeu  que  soch  la  pesta 
(a  Enriqueta) 
Si  vaja  veig  que  n  'es  llesta 
ab  això  de  pescà  peix. 

Quim.  Ja  veurà,  diré  senyora 

la  vritat  que  ha  succehit 

Rita.  Vagi,  vagi,  y  en  mal  hora 

que's  creu  que'm  mamo  el  dit. 

Quim.  Que  jo  estimo  a  la  Enriqueta 

de  veras  y  de  tot  cor, 
no  vulgui  ferme  la  treta 
y  donguim  aquet  tressor. 

Rita.  Vaja  l'altre  passarell 

(a  Enriqueta)     Y  tú  qué  hi  dius? 

Enriq.  Jo,  que  si 

Rita.  Quins  cambis. 

Quim.  (apart)    ÍVatua  n'ell! 

Rita.  (a  Quimet)  Y  ab  que  conta  vull  sentí 

Quim.  Ab  la  riquesa  mes  gran 

que  podré  feria  felisa 

Rita.  Em  sembla  que  dormiran 

varios  cops  a  la  pallisa. 

Quim.  (ab  arrogància  donantli  la  carta) 

Tingui  donchs  aquesta  carta 
y  vegi  aquí  lo  que  diu-,  (ensenyantli) 

Rita.  (la  pren  petita  pausa) 

Merenoy  aixó  s'aparta 
y  del  seu  rango  desdiu. 

Quim.  Donchs  ja  veu  si  fem  parella 

Rita.  Donchs  si  tant  vos  estimeu.. 

Enríq  Jo  soch  d'ell. 

Quim.  Y  jo  soch  d'ella, 

Rita.  Bueno  donchs  vos  casareu 

Quim.  (a  Enriqueta  donantli  la  ma) 

Ara  si  que  es  alegria 

Enriq.         (a  Quimei,  id.  id.) 

Ara  si  que  estich  al  cel 

Rita.  jDe  passarells  vaya  nn  dia 

Quim.  Ja  hi  complert  lo  meu  anhel 

Demà  m'en  vaig  a  Girona 
y  al  meu  tio  enterrarém 
y  dintre  un  mes  si  n'ets  bona 
ab  gran  bombo  ens  casarém. 

Rita.  Y  jo  que? 

Quim.  (ab  intenció)     Com  que's  sagrada 

dintre  un  pot  la  guardarém. 
(al  públich) 

Y  vostès  si  es  que'ls  hi  agrada 
poden  vení  els  cònvidém. 
(recula  pero  torna  al  públn  h) 
jAh/  y  perdonin  ab  aplausos 
í.ls  que  han  fet  aquí  el  piu  piu 
tots  son  aocells  de  volada...  » 
Passarells  de  vora'l  riu. 

